
1. [bookmark: 1._Bevezető][bookmark: _Toc239152439]Bevezető
A házirend a nyergesújfalui Zafféry Károly Szalézi Középiskola tanulói jogviszonyra vonatkozó rendelkezéseit tartalmazza a magasabb jogszabályok előírásai alapján. Köznevelési törvény 25.§ (2), (3), (3), 46. § (1), c), h), 48. § (1) (4), 58. § (1), 72.§ (5), a), 20/2012. (VIII.31.) EMMI r.5. §(a-
h), (2)a-h, 16. § (3) 24. § (6), 51. § (1) b), c), (10), 82. § (1), (4).
129. § (1)

A Zafféry Károly Szalézi Középiskola egységes házirendje állapítja meg az intézményben a tanulói jogok és kötelességek gyakorlásával, az iskola munkarendjével kapcsolatos rendelkezéseket.
A jelen házirendet a Zafféry Károly Szalézi Középiskola diákönkormányzatának és nevelőtestületének javaslatai alapján készítettük el, s terjesztettük elfogadásra a szülői közösség és a diákönkormányzat egyetértésével a nevelőtestület elé.

Az aláírásokkal hitelesített házirend szabályainak megtartása az iskola minden tanulójára és
dolgozójára kötelező.

2. [bookmark: 2._Általános_rendelkezések][bookmark: _Toc239152440]Általános rendelkezések

A nevelés és az oktatás szoros egységben van. Tehát azért tanítunk, hogy neveljünk. Csak biztos erkölcsi háttér alapozhatja meg az élő tudást. Ezek elérése érdekében szükségesek ésszerű korlátok, amelyek gátolják és védik gyerekeinket. Nevelő munkánk révén rá kell vezetni őket a rendezett és fegyelmezett élet előnyeinek, értékeinek meglátására, a felelősségteljes cselekedetekre. Ezt szolgálja a házirend, melynek előírásai az iskolában és adott esetben az iskolán kívül is köteleznek, az iskola minden tagja felelős a másikért.

2.1. [bookmark: 2.1._A_házirend_célja_és_feladata]A házirend célja és feladata
A házirend állapítja meg a meghatározott tanulói jogok gyakorlásának és - a tanulmányi kötelezettségek teljesítésén kívül - a kötelezettségek végrehajtásának módját, továbbá az iskola, által elvárt viselkedés szabályait, valamint az iskola munkarendjével kapcsolatos rendelkezéseket.

2.2. [bookmark: 2.2.__A_házirend_hatálya]A házirend hatálya
A házirend előírásait be kell tartania az iskolába járó tanulóknak, a tanulók szüleinek, az iskola
pedagógusainak és más alkalmazottainak.

A házirend előírásai azokra az iskolai és iskolán kívüli, tanítási időben, illetve tanítási időn kívül szervezett programokra vonatkoznak, melyeket a pedagógiai program alapján az iskola szervez, és amelyeken az iskola ellátja a tanulók felügyeletét.

2.3. [bookmark: 2.3._A_házirend_nyilvánossága]A házirend nyilvánossága
A házirend előírásai nyilvánosak, azt minden érintettnek (tanulónak, szülőnek, valamint az iskola
alkalmazottainak) meg kell ismernie. Házirendünk az iskola honlapján megtalálható.
Az újonnan elfogadott vagy módosított házirend előírásairól minden osztályfőnöknek tájékoztatnia
kell:
· a tanulókat osztályfőnöki órán;
· a szülőket szülői értekezleten.
A házirend rendelkezéseinek a tanulókra és a szülőkre vonatkozó szabályait minden tanév elején az osztályfőnököknek meg kell beszélniük:
· a tanulókkal osztályfőnöki órán;
· a szülőkkel szülői értekezleten.
A házirendről minden érintett tájékoztatást kérhet az iskola igazgatójától, igazgatóhelyettesétől, valamint az osztályfőnököktől a nevelők fogadó óráján vagy – ettől eltérően – előre egyeztetett időpontban.

3. [bookmark: 3._A_tanuló][bookmark: _Toc239152441]A tanuló
3.1. [bookmark: 3.1._A_tanuló_jogköre]A tanuló jogköre
A tanulóknak joga, hogy intézményünkben biztonságban és egészséges környezetben neveljék és oktassák őket. Iskolai tanulmányi rendjüket szabadidő, testmozgás beépítésével, étkezési lehetőség biztosításával életkoruknak megfelelően alakítsák ki.

A tanuló a beiratkozás napjától áll jogviszonyban az iskolával, de a bejövő évfolyamokon ezeket a jogokat az első tanítási naptól gyakorolja.
A tanulónak joga, hogy:
· Az oktatás során képességeinek, érdeklődésének, adottságainak megfelelő, korszerű ismeretekhez
jusson, a nevelés során az erkölcsi értékeket személyes állásfoglalás alapján megélje.

· Iskolánk keresztény szellemiségű.
· A nevelési-oktatási intézményben, családja anyagi helyzetétől függően, kérelmére ingyenes vagy
kedvezményes étkezésben, tankönyvellátásban részesüljön.
· a demokráciára, közéleti felelősségre nevelés érdekében - a házirendben meghatározottak szerint
· diákköröket hozhatnak létre
· Rendszeres egészségügyi felügyeletben és ellátásban részesüljön.
· A diákönkormányzathoz fordulhasson érdekképviseletért, illetve kérje az őt ért sérelem orvoslását,
s felvetett problémáira, kérdéseire 30 napon belül választ kapjon.
· Egy tanítási napon maximum két témazáró dolgozat íratható, melyet a pedagógus köteles egy
héttel előbb bejelenteni a tanulóknak.
· A tanulónak joga a dolgozat megírását követő két héten belül azt kijavítva megtekinteni.

3.2. [bookmark: 3.2._tanulói_jogviszony_keletkezésének_s]tanulói jogviszony keletkezésének szabálya

Középiskolánk a 4. ill.8. osztályt végző tanulók jelentkezését várja. Iskolánkban a tanulói jogviszony létrejöttének feltétele a megfelelő általános iskolai előmenetel és a felvételin/beszélgetésen való eredményes szereplés.

3.3. [bookmark: 3.3._A_felvétel,_átvétel_rendje]A felvétel, átvétel rendje

A jelentkezés rendjét és a felvételi eljárás szabályait a 20/2012. (VIII.31.) EMMI rendelet 13. pontja szabályozza.

3.4. [bookmark: 3.4._Az_osztályba,_csoportba_sorolás_sze]Az osztályba, csoportba sorolás szempontjai

A felvett tanulók osztályba, illetve (nyelvi) csoportba sorolása az általuk megadott tagozatkódok, a választott második idegen nyelv, a jelentkezővel tartott beszélgetés figyelembevételével történik. Ettől eltérő tartalmú kérelmek elbírálása az igazgató feladata.

3.5. [bookmark: 3.5._A_tanulói_jogviszony_megszűnésének_]A tanulói jogviszony megszűnésének szabályai

A tanulói jogviszony megszűnésének, ill. megszüntetésének szabályait a Nemzeti köznevelésről
szóló 2011. évi CXC-tv 53. § (1.) (2.) bekezdési tartalmazzák.

3.6. [bookmark: 3.6._A_diákok_jogai_és_kötelességei]A diákok jogai és kötelességei
2.6.1. A köznevelési törvény és végrehajtási rendeletei részletesen tartalmazzák a diákok egyéni és kollektív jogait. Az iskola pedagógiai programja, SZMSZ-e és házirendje az iskola honlapján bármely érdeklődő rendelkezésére áll. A pedagógiai programról tájékoztatást – munkaidőben – az iskola vezetőitől lehet kérni.

2.6.2. A tanulók legfontosabb egyéni jogai: a véleménynyilvánításhoz, a jogorvoslathoz való jog, a kérdéshez és érdemi válaszhoz való jog, a nyilvánossághoz való fordulás joga, a teljes bizonyossághoz való jog és a tájékoztatáshoz való jog.
2.6.3 Tanulóközösségeinknek joguk van az iskolai életet érintő bármely kérdésben a szervezett véleménynyilvánításra. A szervezett véleménynyilvánítást kezdeményezheti: az iskola igazgatója, a nevelőtestület, a diákönkormányzat, egy osztály diákbizottsága, tanulók nagyobb közössége. A szervezett véleménynyilvánítás terveit a kezdeményező egyeztetni köteles az iskola igazgatójával.
2.6.4. A tanuló joga, hogy az emberi méltóság tiszteletben tartásával véleményt nyilvánítson minden kérdésről, az őt nevelő és oktató pedagógus munkájáról, az iskola működéséről, továbbá tájékoztatást kapjon személyét és tanulmányait érintő kérdésekben.
2.6.5. Diákjainknak joguk van, hogy a témazáró dolgozatok időpontjáról és témájáról egy héttel hamarébb tájékoztatást kapjanak. A megírt dolgozatokat két tanítási héten belül ki kell javítani. Amennyiben a kijavított dolgozatok átadására a fenti határidőn belül (a pedagógusnak felróható okból) nem kerül sor, a tanulók egyenként dönthetnek abban a kérdésben, hogy kérik-e dolgozatuk érvénytelenítését.
2.6.6. Az intézmény diákönkormányzata jogainak gyakorlása során az iskola igazgatójával tart kapcsolatot, problémáival és kérdéseivel közvetlenül az iskola igazgatóját keresheti meg.
2.6.7. Tanulóink kötelessége, hogy pedagógus felügyelete mellett részt vegyenek az iskolai közösségi élet szervezésével kapcsolatos feladatok ellátásában. Ilyen feladatnak minősül a saját környezetének és a foglalkozási helyeknek a rendben tartása, foglalkozások, rendezvények, tanítási órák előkészítése.
2.6.8. Tanulóink számára az intézmény szervezeti és működési szabályzatában a tanulókra vonatkozó előírások, valamint az iskola létesítményeinek (számítógépterem, term.tud. terem, nyelvi termek, tornaterem, könyvtár, stb.) használati rendjét szabályozó utasítások betartása kötelező.
2.6.9. A tanulónak kötelessége, hogy:
· Részt vegyen a kötelező és választott iskolai foglalkozásokon.
· Képességeinek megfelelően, becsületes, rendszeres munkával és fegyelmezett magatartással a tőle telhető legjobb eredményt érje el.
· Megtartsa az iskolai tanórai és tanórán kívüli foglalkozások rendjét, az iskola előírásait.
· Óvja saját és társai testi épségét, egészségét, továbbá haladéktalanul jelentse a felügyeletét ellátó pedagógusnak vagy más alkalmazottnak, ha saját magát, társait, az iskola alkalmazottait vagy másokat veszélyeztető állapotot, balesetet észlelt.
· Megőrizze, az előírásoknak megfelelően kezelje az oktatás során használt, vagy rábízott eszközöket, óvja az iskola létesítményeit, felszerelését. Szándékos károkozás esetén a tanulót, szülőt, gondviselőt vagy gyámot kártérítési felelősség terheli.

· Az iskola tanárainak, dolgozóinak, tanulótársainak emberi méltóságát és jogait tiszteletben tartsa, ne akadályozza azok gyakorlását.
· Ismerje meg és minden, az iskola által szervezett programon tartsa be a házirend előírásait.
· Az iskolában, az iskolai rendezvényeken és az iskolán kívül kulturált viselkedésével, magatartásával mutasson példát.

3.7. [bookmark: 3.7._A_tanuló_megjelenése]A tanuló megjelenése
A tanuló öltözete és hajviselete legyen tiszta, gondozott, túlzásoktól mentes, alkalomhoz illő. Megjelenésükkel fejezzék ki az iskolai közösséghez tartozást és azt az értékrendet, amelyet az iskola képvisel.
Az iskola munkahely, ezért a diákok ennek megfelelően öltözködjenek, tehát az alábbi normákat
tartsák be:
· Minden évfolyamon a feltűnő smink, műköröm, piercing, valamint a természetellenes hajszín nem megengedett. Felsőruházatban a rövid top (haspóló, és pántos felső), a rövid szoknya, ill. rövidnadrág, a rongyos, szakadt nadrág, illetve strandpapucs viselése nem megengedett.
· Bármilyen sapka, kapucni viselete az iskola épületében nem megengedett. (indokolt
esetekben, pl. betegség miatt természetesen engedélyezhető).
· Nem megfelelő öltözet esetén a tanuló aznap köpeny viselésére kötelezhető.
· A közízlést, vallási- és etnikai csoportokat sértő, destruktív szellemiségű jelképek és feliratok viselete tilos.
· Iskolai rendezvényeken és ünnepségeken az iskolába érkezés pillanatától a lányok matrózblúzban és legalább térdig érő sötét szoknyában, esetleg sötét szövetnadrágban, a fiúk fehér ingben, öltönyben, nyakkendővel jelennek meg. (5-8. évfolyamig elegendő a fehér ing, illetve a sötét szövetnadrág viselete.) A sportcipő, tornacipő viselete sem a fiúknál, sem a lányoknál nem megengedett. Az ünnepi öltözet elmulasztása esetén a tanuló megrovásban részesül. 
· A köröm hosszúsága ne veszélyeztesse a tanuló saját és társai épségét, illetve ne akadályozza az órai felszerelés használatát. A szín tekintetében a natúr, nem feltűnő szín az elfogadott. 5-6. évfolyamosok ne használjanak körömlakkot.
· A fiúk esetében a fülbevaló viselése nem engedélyezett. 
· A jó reggeltek látogatása kötelező a tanulók számára. A jó reggeltekről való hiányzás szankciókat von maga után. Az első hiányzást követően szóbeli figyelmeztetésben részesül, a második hiányzás után írásbeli jelzést küldünk, a harmadik hiányzás osztályfőnöki figyelmeztetést von maga után. 


3.8. [bookmark: 3.8.__Baleset_megelőzési_előírások]Baleset megelőzési előírások
A baleset megelőzési előírásokat, illetve a baleset esetén teendő intézkedéseket a balesetvédelmi
szabályzat tartalmazza.
3.9. [bookmark: 3.9._A_tanulók_közösségei][bookmark: Az_osztályközösség]A tanulók közösségei Az osztályközösség
Az azonos évfolyamra járó, közös tanulócsoportot alkotó tanulók osztályközösséget alkotnak. Az osztályközösség élén – mint pedagógusvezető – az osztályfőnök áll.

A tanulók maguk közül – az osztály képviseletére, valamint közösségi munkájának szervezésére – az alábbi tisztségviselőket választják meg: két fő képviselő (küldött) az iskolai diákönkormányzat vezetőségébe.

[bookmark: A_diákkörök]A diákkörök
Az iskolában a tanulók igényeinek, érdeklődésének kielégítésére diákkörök működnek. A diákkör lehet: szakkör, érdeklődési kör, önképzőkör, énekkar, művészeti csoport stb.

[bookmark: Az_iskolai_diákönkormányzat]Az iskolai diákönkormányzat
A tanulók és a tanulóközösségek érdekeiknek képviseletére, a tanulók tanórán kívüli, szabadidős tevékenységének segítésére az iskolában Diákönkormányzat működik.

3.10. [bookmark: 3.10._Az_ellenőrzés_formái,_napi_dolgoza]Az ellenőrzés formái, napi dolgozatok mennyisége, típusa
A tanulókkal naponta két nagydolgozatnál (30 percnél hosszabb) több nem íratható. A tervezett nagydolgozatokat a tanárnak az osztály előtt szóban legalább 7 naptári nappal az esedékességet megelőzően jeleznie kell.
Amennyiben a tanár a dolgozatot a megírás napjától számított két héten belül (14 naptári nap) nem javítja ki, a diákok egyenként eldönthetik, hogy a kapott érdemjegy bekerüljön-e a naplóba. A tanár addig nem írathat újabb témazáró dolgozatot, amíg az előzőt kijavítva ki nem osztotta.
Amennyiben a meg nem írt témazáró dolgozatok száma eléri az évi témazáró dolgozatok 20%-át, a szaktanár osztályozó vizsgára kötelezheti a diákot.
Amennyiben a diák hiányzása egy adott szaktantárgy éves óraszámának 30 % -át meghaladja, a szaktanár osztályozó vizsgára kötelezheti.
A tanév elején a tanulónak joga megtudni a tantárgyi követelményeket, illetve, hogy a tantárgyi
kötelezettségnek megfelelően milyen módon javíthat, vagy pótolhat.
A tantárgyi vizsgák időpontjait és a témaköröket a szaktanárok év elején (szeptember hónapban) ismertetik a tanulókkal.



3.11. [bookmark: 3.11._A_tanítás_nélküli_munkanapok_felha]A tanítás nélküli munkanapok felhasználása
A "Tanév helyi rendje" (éves munkaterv) tartalmazza a tanítás nélküli munkanapok felhasználásának módját.


4. [bookmark: 4._A_tanulók_és_a_szülők_tájékoztatása][bookmark: _Toc239152442]A tanulók és a szülők tájékoztatása

Intézményünkben az iskola és a szülők közti hivatalos kommunikáció a KRETA rendszeren keresztül zajlik.
1. A tanulókat az iskola egészének életéről, az iskolai munkatervről, az aktuális tudnivalókról
· az iskola igazgatója a hivatalos honlapon keresztül folyamatosan tájékoztatja;
· az osztályfőnökök az osztályfőnöki órákon folyamatosan tájékoztatják.
2. A tanulót és a tanuló szüleit a tanuló fejlődéséről, egyéni haladásáról a nevelők folyamatosan
szóban:
· a szülői értekezleteken,
· a nevelők fogadó óráin,
az elektronikus naplón keresztül írásban tájékoztatják.

A tanulók osztályzatait, igazolt és igazolatlan mulasztásait, késéseit, továbbá dicséreteit és elmarasztalásait a pedagógusok a digitális naplóban rögzítik. A szülők és a diákok számára az iskola jogosultságot ad az előbbiekben felsorolt adatok megtekintéséhez, amelyhez jelszavas védelmet biztosít.

[bookmark: 5._Az_iskola_működési_rendje][bookmark: _Toc239152443]5. Az iskola működési rendje
1. Az iskola épülete tanítási időben hétfőtől péntekig 6.30 órától 19 óráig tart nyitva. Az iskolát szombaton, vasárnap és egyéb munkaszüneti napokon - az iskola igazgatója által engedélyezett rendezvények kivételével - zárva kell tartani. A szokásos nyitvatartási rendtől való eltérésre az iskola igazgatója adhat engedélyt.
2. Az iskola helyiségeit a tanuló tanórán kívül a megbízott pedagógus engedélyével és jelenlétében használhatja. Az iskola létesítményeinek hasznosításáról, bérbeadásáról, a bevétel felhasználásáról az igazgató dönt.
3. Az iskolába a tanulóknak reggel 6. 30 óra és 7. 50 óra között kell megérkezniük.
4. Késés esetén az órát tartó tanár a naplóba bejegyzést tesz.


5. A szünetek időtartama:
Csengetési rend:

0. óra: 715 – 800
1. óra: 805 – 850
2. óra: 900 – 945
3. óra: 955 – 1040



4. óra: 1050 – 1135
5. óra: 1145 – 1230
6. óra: 1240– 1325
7. óra: 1345– 1420
8. óra: 1425– 1520


6. A tanuló tanítási idő alatt az iskola épületét csak a szülő személyes, vagy írásbeli kérésére az osztályfőnöke (távolléte esetén az igazgató vagy az igazgatóhelyettes) vagy a részére órát tartó szaktanár írásos engedélyével hagyhatja el. Rendkívüli esetben – szülői kérés hiányában – az iskolából való távozásra az igazgató vagy az igazgatóhelyettes adhat engedélyt.
7. Az iskola épületében az iskolai dolgozókon és a tanulókon kívül csak a hivatalos ügyet intézők
tartózkodhatnak, illetve azok, akik erre az iskola igazgatójától engedélyt kaptak.
8. A rendkívüli okból (pl. bomba-, tűzriadó) elmaradó órák pótlásáról az igazgató szükség szerint intézkedik.
9. Az osztályoknak kötelességük gondoskodni a tantermek bezárásáról, amennyiben nem
tartózkodik más osztály ez idő alatt a teremben.
A tanítás végén minden osztály rendben köteles hátra hagyni a tantermet, melyet az ott tanító
tanárok ellenőriznek.
10. Az iskola a tanítási szünetekben a hivatalos ügyek intézésére külön ügyeleti rend szerint tart nyitva. Az ügyeleti rendet az iskola igazgatója határozza meg.

6. [bookmark: 6._Az_intézményi_rendezvények_szabályai][bookmark: _Toc239152444]Az intézményi rendezvények szabályai
Az iskola tanulóitól minden körülmények között elvárjuk a kulturált magatartást és megjelenést. Az iskolai ünnepségeken - beleértve a szalagavatót és a ballagást is - a matrózblúz, sötét szoknya, nadrág, illetve öltöny a viselet. Az iskola kulturális, szórakoztató rendezvényei zártkörűek, azokat csak iskolánk jelenlegi, illetve volt diákjai látogathatják.
Az épületbe idegeneket csak az igazgató előzetes engedélye alapján engedünk be.

7. [bookmark: 7._Az_intézmény_helyiségeinek,_területei][bookmark: _Toc239152445]Az intézmény helyiségeinek, területeinek használata
Az iskola tanulóinak, dolgozóinak joga, hogy az intézmény valamennyi helyiségét, létesítményét
rendeltetésszerűen használják.
Az intézmény helyiségei az igazgató előzetes írásbeli engedélye alapján bérbe adhatók. A bérleti szerződésben meg kell határozni a rendeltetésszerű használat rendjét és idejét.

8. [bookmark: 8._A_tanulók_mulasztásának_igazolása][bookmark: _Toc239152446]A tanulók mulasztásának igazolása

1. A tanuló hiányzását a tanítási órákról, valamint a tanórán kívüli foglalkozásokról igazolni kell. A szülő évente legfeljebb 8 napot igazolhat. 
2. A tervezett távolmaradást kérjük előre jelezzék az osztályfőnöknek. Hiányzás esetén az osztályfőnöket a hiányzás okáról a szülő (gondviselő) a távolmaradás első napján köteles tájékoztatni. 
3. Kérjük a családi nyaralásokat lehetőleg ne a szorgalmi időszakra szervezzék! 
4. A mulasztó tanuló iskolába jövetelének első napján, de legkésőbb öt tanítási napon belül
orvosi vagy egyéb hivatalos igazolással az e- KRÉTA-n keresztül igazolhatja mulasztását.
5. A tanuló órái igazolatlannak minősülnek, ha az előírt határidő alatt nem igazolja távolmaradását.
6. Tanítási időben lévő sportversenyekre, egyéb programokra csak előzetes igazgatói engedéllyel
mehet a tanuló.
7. Orvosi vizsgálatra abban az esetben mehet a tanuló tanítási idő alatt, ha tanítási időn kívül nincs rá lehetősége.
8. A tanuló tanítási óráról való igazolatlan késését a pedagógus a naplóba bejegyzi. 
9. A késéseket az osztályfőnök nyomon követi, felhívja a tanuló figyelmét az esetleges következményekre.
10. Az első óráról a diáknak fel nem róható okból történő késés a szokásos módon igazolható az osztályfőnöknél.
11. Az igazolt és igazolatlan hiányzások mértéke nem haladhatja meg a Köznevelési Törvényben foglaltakat.
12. 250 óra hiányzás után az osztályban tanító tanárok javaslata alapján a nevelőtestület dönt az osztályozó vizsga engedélyezéséről, amennyiben a tanulónak nincs elegendő osztályzata.
13. Egy igazolatlan óra tanköteles tanuló esetén a szülő értesítését vonja maga után. A 10. igazolatlan óra után az igazgató értesíti az illetékes önkormányzat jegyzőjét tankötelezettség elmulasztása miatt, ha a szülő már legalább kétszer figyelmeztetve lett.
14. Az egy hétre eső tanítási óraszám (30 óra) feletti igazolatlan mulasztás esetén a nem tanköteles tanuló tanulói jogviszonya automatikusan megszűnik, a tanköteles tanuló ellen fegyelmi eljárás indul.
15. [bookmark: _GoBack]Az igazolatlan hiányzásokért a félévi és az év végi magatartás osztályzata a következőképpen alakul:
3-5 óra igazolatlan: jó
6-9 óra igazolatlan: változó 
10 feletti igazolatlan: rossz


[bookmark: 9._Tanórán_kívüli_foglalkozások][bookmark: _Toc239152447]9. Tanórán kívüli foglalkozások
1. Az iskola a tanulók számára – a tanórai foglalkozások mellett –az alábbi tanórán kívüli foglalkozásokat szervezi:
· Tehetséggondozó, felzárkóztató és egyéni foglalkozások. Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik.
· Iskolai sportkör. Az iskolai sportkör tagja az iskola minden tanulója. Az iskolai sportkör sportcsoportjainak foglalkozásai a tanórai testnevelési órákkal együtt biztosítják a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.
· Szakkörök. A különféle szakkörök működése a tanulók egyéni képességeinek fejlesztését szolgálja. A szakkörök jellegüket tekintve lehetnek művésziek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. Szakkör vezetését – az iskola igazgatójának megbízása alapján – olyan felnőtt is elláthatja, aki nem az iskola dolgozója.
· Versenyek, vetélkedők, bemutatók. A tehetséges tanulók továbbfejlesztését segítik a különféle
(szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük.
· Kirándulások. Az iskola nevelői a nevelőmunka elősegítése céljából az osztályok számára évente egy alkalommal kirándulást szervezhetnek.
A tanulók részvétele a kiránduláson önkéntes, a felmerülő költségeket a szülőknek kell fedezniük.
· Múzeumi, kiállítási, könyvtári és művészeti előadáshoz kapcsolódó foglalkozás. Egy-egy tantárgy néhány témájának feldolgozását, a követelmények teljesítését segítik a különféle közművelődési intézményekben, illetve művészeti előadásokon tett csoportos látogatások. A tanulók részvétele ezeken a foglalkozásokon – ha az tanítási időn kívül esik és költségekkel jár – önkéntes. A felmerülő költségeket a szülőknek kell fedezniük.
· Szabadidős foglalkozások. A szabadidő hasznos és kulturált eltöltésére kívánja a nevelőtestület a tanulókat felkészíteni azzal, hogy a felmerülő igényekhez és a szülők anyagi helyzetéhez igazodva különféle szabadidős programokat szervez (pl. kirándulások, táborok, színház- és múzeumlátogatások, klubdélutánok, táncos rendezvények stb.). A tanulók részvétele a szabadidős rendezvényeken önkéntes, a felmerülő költségeket a szülőknek kell fedezniük.
· Az oratórium alkalmai a szabadidő eltöltésének lehetőségei hétvégén.
· Iskolai könyvtár. A tanulók egyéni tanulását, önképzését a tanítási napokon látogatható iskolai könyvtár segíti.
· Az iskola létesítményeinek, eszközeinek egyéni vagy csoportos használata. A tanulók igényei alapján az iskola igazgatójával történt előzetes megbeszélés után lehetőség van arra, hogy az iskola létesítményeit, illetve eszközeit (pl.: sportlétesítmények, számítógépek stb.) a tanulók – tanári felügyelet mellett – egyénileg vagy csoportosan használják.
· Hit- és vallásoktatás. Az iskolában heti két órában órarendbe beépítve folyik. Havi egyszeri alkalommal az iskola tanulói szentmisén vesznek részt. Az egyházi ünnepeket a munkatervben meghatározott módon ünnepeljük meg.

A tanuló köteles a szentmiséken kulturáltan viselkedni. Az osztályfőnök és/vagy helyettese gondoskodjon arról, hogy az osztályok átvonulása egyszerre és rendben történjen. A mise végén minden tanuló rendben és fegyelmezetten köteles elhagyni a templomot és maga után mindenki tisztaságot hagyjon.
Minden tanár és tanuló a templomban megfelelő öltözékben jelenjen meg.
2. A tanórán kívüli foglalkozásokra való tanulói jelentkezés – a felzárkóztató foglalkozások, valamint az egyéni foglalkozások kivételével – önkéntes. A tanórán kívüli foglalkozásokra a tanulónak az adott tanév elején kell jelentkeznie, és a jelentkezés egy tanévre szól.
3. A felzárkóztató foglalkozásra, valamint az egyéni foglalkozásra kötelezett tanulókat képességeik, tanulmányi eredményeik alapján a szaktanárok jelölik ki. A tanulók részvétele a felzárkóztató
foglalkozásokon, valamint az egyéni foglalkozásokon kötelező, ez alól felmentést csak a szülő
írásbeli kérelmére az iskola igazgatója adhat.
4. A tanórán kívüli foglalkozásokról történő távolmaradást is igazolni kell. A tanórán kívüli foglalkozásokról ismételten igazolatlanul mulasztó tanuló az igazgató engedélyével a foglalkozásról kizárható.
5. Az iskolai könyvtár a tanulók számára a tanítási napokon, a könyvtár ajtaján jelezett időpontokban tart nyitva. A könyvtár szolgáltatásait csak az iskolai könyvtárba beiratkozott tanulók és iskolai dolgozók vehetik igénybe. A beiratkozás minden tanév elején egyénileg történik, és egy tanévre szól.





10.A [bookmark: 10._A_tantárgy-_és_foglalkozásválasztás_][bookmark: _Toc239152448]tantárgy- és foglalkozásválasztás rendje
A fakultációválasztás szempontjai 11-12. évfolyamon:
· elsőrendű célja az emelt szintű érettségire való felkészítés
· a tantárgyválasztás legalább egy esztendőre szól
A szakkörválasztás szempontjai:
· az érdeklődéi körnek megfelelően az iskola által heti egy vagy két órás foglalkozások közül.

[bookmark: 11._Az_osztályozó_vizsgák_eljárási_szabá][bookmark: _Toc239152449]11.Az osztályozó vizsgák eljárási szabályai
Osztályozó vizsgát szervez az iskola az érettségi vizsgaidőszakot megelőzően minden tanév december és április hónapjában, szükség esetén más időpontban is. Az osztályozó vizsgára jelentkezést az oktatási igazgatóhelyettesnek kell benyújtani. Az osztályozó vizsga követelményeit házirendünk melléklete tartalmazza.

[bookmark: 12._A_szociális_támogatások_megállapítás][bookmark: 13._A_térítési_díj,_a_tandíj_fizetésére,][bookmark: _bookmark27][bookmark: _Toc239152450]12.A térítési díj, a tandíj fizetésére, visszafizetésére és a szociális alapon adható kedvezményekre vonatkozó szabályok
Iskolánkban az étkeztetést a Szalézi Lelkigyakorlatos Ház biztosítja, térítési díjat a tanulók étkeztetéséért szed, a tanulóknak lehetősége van a menzai szolgáltatások igénybevételére. Igénylésüket minden tanév végén, illetve pótlólag a tanév legelején a szülő – nagykorú diák esetén a tanuló – aláírásával ellátva adatják le. Az étkezési térítési díj összege egyenlő az ebéd nyersanyagnormájának az ÁFÁ-val növelt összegével. A menzai térítési díjakat a Szalézi Lelkigyakorlatos Ház kiírása szerint kötelesek befizetni. A befizetett térítési díjat az étkezés lemondása esetén a menza működési szabályzata szerint visszafizeti a Szalézi Lelkigyakorlatos Ház.
A kedvezményes étkezésben részesülő tanulók (3 eltartott gyermek esetén, rendszeres gyermekvédelmi kedvezményben részesülők, testi, érzékszervi, értelmi, beszéd- vagy más fogyatékosnak minősülő gyermekek) a térítési díj 50 %-át fizetik.
Szociális alapon kedvezményt nem tudunk nyújtani.
Az étkezési térítési díjon kívül egyéb tandíjat, térítési díjat nem szedünk az iskolában.

Az érettségi bizonyítvány megszerzése vagy a tanulói jogviszony megszűnése után az érettségi vizsgáért, továbbá az adott vizsgatárgyból tanulói jogviszony fennállása alatt az érettségi bizonyítvány megszerzése előtti sikertelen érettségi vizsga második vagy további javító- és pótló vizsgáért vizsgadíjat kell fizetni, a vonatkozó szabályok szerint.




[bookmark: 14._A_tanulókkal_szembeni_fegyelmező_int][bookmark: _Toc239152451]13.A tanulókkal szembeni fegyelmező intézkedések
1. Azt a tanulót, aki tanulmányi kötelezettségeit folyamatosan nem teljesíti, vagy a tanulói házirend
előírásait megszegi, büntetésben lehet részesíteni.
2. Az iskolai fegyelmező intézkedések formái
· szaktanári figyelmeztetés,
· osztályfőnöki figyelmeztetés,
· osztályfőnöki intés,
· osztályfőnöki megrovás,
· igazgatói figyelmeztetés,
· igazgatói intés,
· igazgatói megrovás,
A fenti fegyelmező intézkedéseket kiegészítheti vagy helyettesítheti az osztály-, vagy az iskolaközösség érdekében végzett munka.
3. Az iskolai fegyelmező intézkedések kiszabásánál a fokozatosság elve érvényesül, amelytől
indokolt esetben a vétség súlyától függően el lehet térni.

4. A tanuló súlyos kötelességszegése esetén a büntetési fokozatok betartásától el kell tekinteni, s a tanulót azonnal legalább az „osztályfőnöki megrovás” fegyelmező intézkedésben kell részesíteni. Súlyos kötelességszegésnek minősülnek az alábbi esetek:
· az agresszió, a másik tanuló megverése, bántalmazása;
· az egészségre ártalmas szerek (dohány, szeszesital, drog) iskolába hozatala, fogyasztása;
· a szándékos károkozás;
· az iskola nevelői és alkalmazottai emberi méltóságának megsértése.
· iskola engedély nélküli elhagyása
A tanuló súlyos kötelességszegése esetén a tanulóval szemben a jogszabályokban előírtak szerint
fegyelmi eljárás indítható. A fegyelmi eljárás megindításáról az iskola igazgatója dönt.
A büntetést írásba kell foglalni, és azt a szülő tudomására kell hozni. A tanuló gondatlan, vagy szándékos károkozása esetén a tanuló szülője a jogszabályokban előírt módon és mértékben kártérítésre kötelezhető. A kártérítés pontos mértékét a körülmények figyelembe vételével az iskola igazgatója határozza meg.

[bookmark: 15._A_tanulók_jutalmazása][bookmark: _Toc239152452]14.A tanulók jutalmazása
1. Azt a tanulót, aki képességeihez mérten
· példamutató magatartást tanúsít,
· vagy folyamatosan jó tanulmányi eredményt ér el,
· vagy az osztály, illetve az iskola érdekében közösségi munkát végez,
· vagy az iskolai, illetve az iskolán kívüli tanulmányi, sport, kulturális stb. versenyeken,
vetélkedőkön vagy előadásokon, bemutatókon vesz részt,
· vagy bármely más módon hozzájárul az iskola jó hírnevének megőrzéséhez és növeléséhez,
az iskola jutalomban részesíti.
2. Az iskolában – a tanév közben – elismerésként a következő dicséretek adhatók:
· szaktanári dicséret,
· osztályfőnöki dicséret,
· igazgatói dicséret.
3. Az egész évben példamutató magatartást tanúsító és kiemelkedő tanulmányi és közösségi munkát végzett tanulók a tanév végén:
· szaktárgyi teljesítményért,
· példamutató magatartásért,
· kiemelkedő szorgalomért,
· példamutató magatartásért és kiemelkedő szorgalomért dicséretben részesíthetők.
· Az iskolai szinten elismert, kiemelkedő teljesítményt igazgatói vagy nevelőtestületi dicséret
mellett oklevéllel és tárgyjutalommal ismeri el az intézmény. Az iskolai jutalmazás történhet írásban és szóban.
· Az	iskolán	kívüli	versenyeken,	vetélkedőkön,	illetve	előadásokon,	bemutatókon eredményesen szereplő tanulók igazgatói dicséretben részesülhetnek.
· A kiemelkedő eredménnyel végzett együttes munkát, az egységes helytállást tanúsító tanulói
közösséget csoportos dicséretben és jutalomban lehet részesíteni.
· A dicséretet írásba kell foglalni (esetleg bizonyítvány, törzslap stb.), és azt a szülő
tudomására kell hozni.

[bookmark: 16._Az_iskolai_tanuláshoz_nem_szükséges_][bookmark: _Toc239152453]15.Az iskolai tanuláshoz nem szükséges dolgok behozatala az iskolába
1. A tanulók az iskolába a tanuláshoz szükséges eszközökön, felszerelésen túl más – nem ártalmas
- dolgokat csak akkor hozhatnak magukkal, ha azt előre a szaktanárral megbeszélik, vagy a tanítás kezdetén az órát tartó tanár engedélyt ad rá, ellenkező esetben szankciót von maga után.

2. Amennyiben a tanuló előzetes engedély vagy bejelentés nélkül hoz az iskolába a tanuláshoz nem szükséges dolgot, és ez a tanítási idő alatt kiderül, a tanuló köteles az engedély vagy bejelentés nélküli dolgot leadni a nevelőnek megőrzésre a tanítás végéig.
3.Tiltott és korlátozott használatú eszközökről szóló rendelkezés (lásd 1. sz. melléklet)





[bookmark: 17.__A_tankönyvek,_kézikönyvek_használat]16. A tankönyvek, kézikönyvek használatának szabályai
1.  A tanulók és a pedagógusok a tanév során szükséges könyveket, a szükséges tanári kézikönyveket a pedagógusok által meghatározott időpontban kölcsönözhetik ki a könyvtárból.
2. A tankönyvrendelést – a munkaközösségek véleményének kikérésével – az igazgató által megbízott tankönyvfelelős készíti el. Az igazgató tájékoztatja a szülőket a megrendelt tankönyvek köréről, lehetővé teszi, hogy a tankönyvrendelést a szülői munkaközösség véleményezze. Az igazgató elektronikus formában megküldi a tankönyvrendelési adatokat a fenntartónak. A fenntartó egyetértő nyilatkozata akkor tekinthető megadottnak, ha a tankönyvrendelést elektronikus formában jóváhagyja.

[bookmark: 18._A_tanuló_által_előállított_termék,_d]17. A tanuló által előállított termék, dolog, alkotás vagyoni jogára
vonatkozó díjazás szabályai
A tanulót az SZMSZ-ben meghatározott mértékű díjazás illeti meg, ha a nevelési-oktatási intézmény a tulajdonába került dolog értékesítésével, hasznosításával bevételre tesz szert.

[bookmark: Házirend]Házirend Legitimációs záradék
A Zafféry Károly Szalézi Középiskola Diákönkormányzata képviseletében és felhatalmazása alapján aláírásommal tanúsítom, hogy a Házirend elfogadásához előírt véleményezési jogunkat gyakoroltuk.
Nyergesújfalu, 2026. szeptember 1.

DÖK elnök

A Zafféry Károly Szalézi Középiskola Házirendjét a szakmai munkaközösségek: humán, nyelvi, és természettudományi, megismerték, véleményezték, jóváhagyták.
Nyergesújfalu, 2026. szeptember 1.

Nyergesújfalu, 2026. szeptember1.

[bookmark: _Toc239152454]A Zafféry Károly Szalézi Középiskola házirendjének
1. [bookmark: _Toc239152455]sz. melléklete a tiltott és korlátozottan használható tárgyak kezeléséről

1. Tiltott tárgyak 
1. Az iskolába be nem vihető tárgynak minősülnek:
a) a közbiztonságra különösen veszélyes eszközök, különösen: 
a. szúró-, vágóeszköz,
b. mérettől függetlenül dobócsillag, rugóskés,
c. szúró-, vágóeszközt vagy testi sérülést okozó egyéb eszközt kilövő készülék (felajzott íj, számszeríj, francia kés, szigonypuska, parittya, csúzli),
d. az ütés erejét, hatását növelő eszköz (ólmosbot, boxer)
e. lánccal vagy egyéb rugalmas anyaggal összekapcsolt botok, nehezékek,
f. gázspray,
g. lőfegyver vagy azt utánzó tárgy,
h. elektromos sokkoló,
i. zárszerkezetek illegális kinyitására vagy feltörésére szolgáló eszközök, 
b) olyan tárgyak, amelyeknek a birtoklása büntetendő (pl. tudatmódosító szerek, lőfegyverek, robbanószerek, stb.)
c) 18. életévet be nem töltött személyek számára nem értékesíthető termékek (dohány-, és alkoholtermékek, snüssz, e-cigaretta, poko stb.)
d) Az intézmény tanulói számára tanítási idő alatt, az iskola területén az energiaital fogyasztása nem megengedett.

2. Amennyiben a tanulónál a 1. c) pontjában felsorolt tárgy van, azt beérkezés után le kell adnia az osztályfőnöknek, vagy távolléte esetén az osztályfőnök helyettesnek, aki 18. életévét be nem töltött tanulók esetén a szülőnek, 18. életévét betöltött tanulónak pedig közvetlenül adja vissza. Amennyiben bizonyítást nyert, hogy a tárgy harmadik félé, akkor annak kell visszaadni. 

3. Ha felmerül a gyanú, hogy egy tanulónál tiltott tárgy van, a pedagógus az igazgató vagy helyettese jelenlétében kipakoltathatja a táskát és a tanuló zsebeit. Amennyiben a gyanú beigazolódik, a tanuló ellen fegyelmi tárgyalás indul. 

4. Az 1. a) és b) pontban felsorolt tárgyakat tilos behozni az iskolába. Ha ezt az iskola tanulója mégis behozza, ellene fegyelmi tárgyalás indul, illetve az iskola igazgatója hivatalból rendőrségi feljelentést tesz. 

5. Az 1. a) pontban felsorolt tárgyak közül azok, amelyeket rendeltetésszerűen sport vagy hagyományőrző tevékenységre használ a diák (pl. kard, nyíl, légpisztoly, stb.), és a jogszabályoknak megfelelő módon szállít, - abban és csak abban az esetben, ha az iskola végén nincs ideje hazamenni, mielőtt az adott foglalkozásra megy – behozhat az iskolába a következő feltételekkel: 
a. a jogszabályoknak megfelelő módon szét van szedve, be van csomagolva, és megfelelő módon el van zárva úgy, hogy más ne használhassa,
b. a beérkezés után megőrzésre azonnal leadja az igazgatónak vagy a helyettesének,
c. az utolsó óra után, hazainduláskor átveszi, majd utána azonnal távozik az intézményből,
d. a távozás alatt és utána is a jogszabályoknak megfelelő módon szállítja azt. 
6. Az intézmény, illetve a dolgozói a tiltott tárgyak tárolása során a tárgyban keletkezett károkért nem vállalnak felelősséget. 

2. Használatában korlátozott tárgyak

7. Használatában korlátozott tárgynak minősülnek: 
a) mobiltelefonok,
b) kép-, és/vagy hangrögzítésre alkalmas eszközök (pl. fényképezőgép, diktafon, videókamera, stb.)
c) internet elérésére alkalmas okoseszközök (pl. laptop, tablet, okosóra, stb.)
8. A használatában korlátozott tárgyakat csak engedéllyel lehet használni az iskola területén. Az igazgató egészségügyi okokból, a pedagógus pedig oktatási-nevelési, valamint az igazgató vagy a pedagógus engedélyezett PR tevékenységi célból adhat engedélyt arra, hogy a 7. pontban felsorolt tárgyakat használják. 
9. A 7. b) pontban felsorolt eszközökkel az intézményben, illetve az iskolai rendezvényeken csak igazgatói vagy pedagógus engedélyével lehet felvételt készíteni, és még ebben az esetben is az elkészült felvételeket nyilvánosságra hozni, a közösségi médiában – ideértve a zárt és titkos csoportokat is – közzétenni csak az iskola által működtetett PR csoport engedélyével lehet.
10. Amennyiben a tanulónak nincs engedélye a képek, hangok, videóanyagok készítésére és/vagy megosztására, de azt mégis megteszi, a tanuló ellen fegyelmi eljárás indul, illetve az anyagokat a nyilvános helyről el kell távolítania. 
11. Az iskola a használatában korlátozott tárgyakért nem tud anyagi felelősséget vállalni, de mindent megtesz, hogy anyagi kár ne keletkezzen. 
12. A könnyű azonosíthatóság miatt a tanuló a 7. pontban felsorolt tárgyakra jól láthatóan felírja a nevét, osztályát. (pl. matricára vagy az átlátszó tokba helyezett papíron).
13. Az órák elején az osztálytermekben található zárható tartóba behelyezi azokat a 7. pontban felsorolt tárgyakat, amelyek abba beférnek. Az ettől nagyobb tárgyakat kikapcsolt állapotban és táskában elhelyezve maguknál tarthatják. Azt csak akkor vehetik elő, ha arra a pedagógus engedélyt adott. 
14. A tartót úgy kell a tantermekben elhelyezni, hogy az a padban ülve is látható legyen. 
15. Az utolsó tanítási óra vége előtt egy-két perccel a pedagógus befejezi az órát, hogy mindenki ellenőrzött módon felvehesse a tartóba helyezett tárgyat, majd azzal együtt elhagyhatja a tantermet. A pedagógus utoljára távozik, miután meggyőződött arról, hogy nem marad eszköz a tartóban. A tanuló maga is felelős azért, hogy a tartóból a saját tárgyát kivegye. 
16. Amennyiben a tanuló mégis magánál tart bármilyen eszközt és engedély nélkül használja, igazgatói figyelmeztetésben részesül. 
17. A szabályzat hatályba lépésének ideje 2024. szeptember 1.

